Rikunarita-ORG/Wikinium huggingface dataset:
# Zhen Luo

*Ovo je kinesko ime; porodično ime je* Zhen*.*
**Zhen Luo** (kineski: 甄洛; druga imena: **Zhen Mi**, 甄宓) (183–221), formalno **Carica Wenzhao** (文昭皇后, doslovno "uljudna i savjesna carica") je bila prva supruga Cao Pija, prvog cara kineske države Cao Wei. Bila je kćer Zhen Yi, guvernera Kapetanije Zhogshan (današnji Baoding u Hebeiju); još kao mlada djevojka se istakla brigom za običan narod pogođen stalnim građanskim ratovima, ali i izuzetnom ljepotom zbog koje su je kasnije uspoređivale sa polumitskom Diaochan. Nakon što je gospodar rata Yuan Shao zauzeo njenu oblast, dao ju je oženiti za svog sina Yuan Xija. Godine 204. ju je zarobio Yuan Shaov suparnik Cao Cao; tada se njegov sin Cao Pi u nju zaljubio na prvi pogled i oženio je, iako je njen muž Yuan Xi još uvijek bio živ. Ubrzo mu je rodila sina Cao Ruija, a za koga će se kasnije stalno ispredati glasine da je zapravo Yuan Xijev sin. Te su glasine sa vremenom postale moćno oružje u arsenalu Guo Nüwang, Cao Pijeve priležnice i glavne suparnice Zhen Luo. Nedugo nakon što se godine 220. Cao Pi proglasio carem, natjerao je Zhen Luo da izvrši samoubistvo. Tek kada je Cao Rui došao na prijestolje 226. posthumno je proglašena caricom, a carica majka Guo je 235. umrla u tajanstvenim okolnostima, što dio historičara tumači odmazdom za likvidaciju majke.

## Povezano

* Popis ličnosti Tri kraljevstva
* Popis likova u Dynasty Warriors
# Shangqing škola

**Shangqing škola** (kineski:上清) ili **Najviša jasnoća** je taoistički pokret koji je nastao među aristokracijom kineske dinastije Zapadni Jin. Shangqing se može prevesti kao 'Vrhovna jasnoća' ili 'Najviša jasnoća.' Prvi vođa škole bio je Wei Huacun (251-334), ali se Tao Hongjing (kineski: 陶弘景), koji je osmislio teoriju i praksu te sabrao kanon, obično smatra njenim pravim osnivačima. Njegov prestiž je značajno doprinio razvoju škole pred kraj 5. vijeka. Planina kraj Nanjinga gdje se Tao Hongjing povukao, Maoshan (茅山), danas predstavlja glavno sjedište škole.

Shangqing praksa se temelji na meditacijskim tehnikama vizualizacije i disanja, kao i fizičkim vježbama, nasuprot korištenju alkemije i talismana. Recitacija svetog kanona također igra važnu ulogu. Ta je praksa u svojoj suštini bila individualistička, za razliku od kolektivne prakse u školama Nebeskih učitelja i Lingbao. Uzimajući sljedbenike iz više klase za vrijeme dinastije Tang, Shangqing je bila dominantna škola taoizma i njen uticaj je vidljiv u književnosti tog perioda. Njena važnost je počela slabiti u drugoj polovici dinastije Song. Pod dinastijom Yuan, pokret se počeo nazivati Maoshan i naglasak se sa meditacije počeo stavljati na rituale i talismane. Maoshan taoizam se prakticira i danas, iako u različitim tehnikama u odnosu na početke škole.

## Reference

* Needham, Joseph, Ho Ping-Yu, and Lu Gwei-djen. *Science and Civilisation in China: Volume 5, Chemistry and Chemical Technology; Part 4, Spagyrical Discovery and Invention*. Cambridge University Press, 1980.
* Robinet, Isabelle. *Daoism: Growth of a Religion*. Stanford: Stanford University, 1997.

## Vanjske veze

* Shangqing (Isabelle Robinet), entry from *The Encyclopedia of Taoism*
* Tao Hongjing (456-536)
* 'The Rise of the Tao', New York Times Magazine
# Yan Rou

| Yan Rou
 |
| --- |
| Tradicionalni kineski
 |  閻柔  |
| Pojednostavljeni kineski
 |  阎柔  |
|

| Transliteracije
 |
| --- |

 |

*Ovo je kinesko ime; porodično ime je* Yan*.*
**Yan Rou** (168 - ?) bio je kineski oficir iz doba Tri kraljevstva. Kao dijete su ga zarobili pripadnici nomadskog naroda Wuhuan. Yan Rou je među njima odrastao u ratnika, te kasnije, uz pomoć suparničkih Xianbeija, postao poglavica Wuhuana. Kasnije se priključio vojsci kineskog gospodara rata Cao Caoa te joj pomogao u sukobima sa drugim nomadskim narodima na sjeveru Kine.

## Povezano

* Tri kraljevstva
* Ličnosti Tri kraljevstva
* *Zapisi Tri kraljevstva*
* *Romansa Tri kraljevstva*
# Eiji Yoshikawa

| Eiji Yoshikawa 吉川 英治 |
| --- |
|  |
| Biografske informacije |
| Rođenje | Hidetsugu Yoshikawa 吉川英次 (1892-augusta-11)11. augusta 1892. Prefektura Kanagawa, Japan |
| Smrt | 7. septembra 1962. (dob: 70) Tokyo, Japan |
| Nacionalnost | japanska |
| Državljanstvo | japansko |
| Supružnik | Yasu Akazawa (v. 1923), Fumiko Ikedo (v. 1937) |
| Obrazovanje |
| Zanimanje | književnik |
| Opus |
| Književne vrste | historijski roman |
| Teme | historija Japana |
| Znamenita djela |
| *Miyamoto Musashi* |

**Eiji Yoshikawa** (japanski: 吉川 英治, *, Yoshikawa Eiji*?; 11. august 1892 – 7. septembar 1962) bio je japanski književnik, najpoznatiji kao autor popularnih historijskih romana. Od njih se najuspješnijim smatra *Musashi*, posvećen znamenitom istoimenom samuraju, a koji je ekraniziran u popularnu seriju filmova sa Toshirom Mifuneom u glavnoj ulozi.

## Život

Rođen je kao Jošikava Hidecugu u prefekturi Kanagava, današnjem dijelu Jokohame. Zbog propasti očeva obrta, morao je otići iz osnovne škole i početi raditi s 11 godina. Kad je navršio osamnaestu godinu, preselio se u Tokio. Pridružuje se pjesničkom društvu i počinje pisati haiku pjesme pod pseudonimom Kiđiro.

Na Zapadu je postao poznat kroz svoje romane "*Musaši*" i "*Taiko*".

U romanu Taiko, Jošikawa opisuje epohu japanskog ujedinjenja, koje se završava u bitki kod Sekigehare, djelo događanja na početku knjige "Musaši". U potonjem djelu govori o poznatome mačevaocu Mijamotu Musašiju.

Jošikava je jedan od najčitanijih pisaca Japana.

## Vanjske veze

* Website kuće i muzeja Yoshikawe Eijija Arhivirano 2009-05-05 na Wayback Machine-u (`ja`)
# Fiktivni lik

**Izmišljeni lik** (ili fiktivni lik; engleski: *fictional character*), osoba ili svesni entitet koji ne postoji u stvarnosti, ali zamišlja se da postoji u izmaštanom delu. Pored ljudi, likovi mogu biti i vanzemaljci, životinje, bogovi, a povremeno i beživotni objekti. Likovi su gotovo uvek u centru izmišljenih tekstova, osobito romana i predstava. Zapravo, teško je i zamisliti roman ili predstavu bez likova, ako je takvih pokušaja bilo. U poeziji je gotovo uvek prisutna neka vrsta osobe, često u obliku izmišljenog slušatelja.

U različitim oblicima kazališta, te neanimiranim filmovima , izmišljene likove predstavljaju glumci, pevači i plesači. U animiranim filmovima i lutkarstvu, glasove im "posuđuju" glumci, iako je bilo nekoliko slučajeva kada su to radili računalni generirani glasovi.

Izmišljeni likovi ne pojavljuju se samo u predstavama i filmovima, već se može dogoditi da se sa generacije na generaciju prenosi neka priča o izmišljenom ili liku nepotvrđenog postojanja, pa se ona tretira kao stvarnost.

Proces stvaranja i opisivanja likova u delu zove se karakterizacija.

Suprotnost izmišljenom liku je stvarna osoba.

## Povezano

* Tipski lik
# Prerana sahrana

Prikaz čovjeka koji je živ zakopan na slici Antoinea Wiertza iz 1854.
**Prerana sahrana** ili **ukop živih** je naziv za sahranu, odnosno inhumaciju živih osoba. Ljudi i životinje mogu biti živi zakopani bilo slučajno ili namjerno. Kada se to dogodi namjerno, obično predstavlja jedan od oblika mučenja, ubistva ili pogubljenja; nekada se može dogoditi uz pristanak zakopane osobe, bilo kao kaskaderski trik (sa namjerom naknadnog izbavljenja) bilo kao oblik samoubistva. Žrtve nekada mogu biti žive sahranjene zbog pogrešnog uvjerenja da su već umrle. Biti živ zakopan je jedan od najraširenijih strahova kod ljudi.

Osobe koje su žive zakopane u pravilu umiru, i to od asfiksije, dehidracije, izgladnjivanja ili hipotermije (u područjima hladne klime). Ukoliko grobnica ima određen pristup zraku, može preživjeti u roku od nekoliko dana. Svjedočanstava osoba koje su bile izbavljene iz te situacije navode strahovite fizičke i psihološke patnje, odnosno osjećaj klaustrofobije.

Iracionalni strah od prerane sahrane se naziva tafofobija. Bio je pogotovo izražen u 19. vijeku, te poslužio kao inspiracija kako za razne izume kojima se prerano sahranjenim osobama omogućavalo da pokušaju pobjeći iz groba ili upozore žive, odnosno književna i umjetnička djela. Danas je čest motiv djela horor žanra.

## Izvori

## Vanjske veze

* Article detailing real-life case
* "Nightmares from the Mind of Poe" Arhivirano 2011-02-08 na Wayback Machine-u full text, summary and film information.
# Gongsun Yuan

*Ovo je kinesko ime; porodično ime je* Gongsun*.*

| Gongsun Yuan
 |
| --- |
| Tradicionalni kineski
 |  公孫淵  |
| Pojednostavljeni kineski
 |  公孙渊  |
|

| Transliteracije
 |
| --- |
| Mandarinski
 |
| - Hanyu Pinyin
 | Gōngsūn Yuān
 |

 |

**Gongsun Yuan** (? -238) bio je kineski gospodar rata, poznat kao posljednji pripadnik dinastije vladara koja je početkom 3. vijeka vladala Liaodongom i drugim područjima današnje sjeveroistočne Kine. Bio je sin Gongsun Kanga, a vlast naslijedio od strica Gongsung Gonga godine 228. Za razliku od svojih predaka, koji su se nastojali držati izvan sukoba Tri kraljevstva i kao vazali bili odani svojim moćnim susjedima iz sjeverne države Cao Wei, Gongsun Yuan je razmišljao o promjeni politike, odnosno novom savezu sa južnom državom Istočni Wu. U tome nije bio odlučan, pa je pod diplomatskim pritiskom Cao Weija čak dao ubiti izaslanike Wua. To je Sun Quana nagnalo da počne organizirati kaznenu ekspediciju i sklopi savez sa korejskom državom Goguryeo. Od napada se odustalo kada je Goguryeo prešao na stranu Cao Weija.

Godine 237. je Cao Wei, smatrajući Gongsun Yuana previše nepouzdanim, organizirao pohod s ciljem da se Liadoong stavi pod neposrednu vlast. Iako je pohod otkazan zbog poplava, to je Gongsun Yuana nagnalo da konačno sklopi savez sa Wuom. Sljedeće je godine Cao Wei organizirao veliki pohod u kome je Gongsun Yuan poražen i ubijen, a njegove teritorije pripojene Cao Weiju.
# Kapetanija Daifang

| Kapetanija Daifang
 |
| --- |
| Kinesko ime
 |
| Tradicionalni kineski
 |  帶方郡  |
|

| Transliteracije
 |
| --- |
| Mandarinski
 |
| - Hanyu Pinyin
 | dai4 fang1 jun4
 |
| - Wade–Giles
 | Tai-fang-chün
 |

 |
| korejsko ime
 |
| Hangul
 |  대방군  |
| Hanja
 |  帶方郡  |
|

| Transliteracije
 |
| --- |
| - Revidirana romanizacija
 | Daebang-gun
 |
| - McCune- Reischauer
 | Taepang-kun
 |

 |

**Kapetanija Daifang** je naziv za teritoriju pod kineskom vlašću, odnosno dio područja nekadašnje Četiri kapetanije Hana uspostavljenih na teritorijama nekadašnje korejske države Gojoseon. Nastala je 204. kada je Gongsun Kang, kineski gospodar rata sa sjedištem u Liaodongu izdvojio područje dotadašnje Kapetanije Lelang radi lakše administracije. Godine 236. je Sima Yi po nalogu cara Cao Ruija osvojio područje porodice Gongsun i pripojio ga državi Cao Wei. Područje je kasnije preuzela dinastija Jin. Nakon što su u Wuhuanskom ustanku sjeverni nomadi 311. zauzeli carsku prijestolnicu, lokalni guverner Zhang Tong (張統) se uz pomoć plemena Xianbei odmetnuo i proglasio nezavisnu državu. Međutim, ubrzo nakon toga je kapetaniju anektirala korejska država Goguryeo.

## Povezano

* Kapetanija Lelang
* Tri kraljevstva
* Zapisi Tri kraljevstva

## Literatura

* Nahm, Andrew C. (1988). *Korea: Tradition and Transformation - A History of the Korean People.* Elizabeth, NJ: Hollym International.
# Chouchi

**Chouchi** (kineski: 仇池; pinyin: Chóuchí ) je bila mala Di država koja je postojala na području današnje kineske provincije Gansu u doba Šesnaest kraljevstava i Južnih i Sjevernih dinastija.

## Vladarei

**Poglavice, vojvode i kraljevi Chouchija, Wuxinga i Yinpinga (kasni 2. vijek - sredina 6. vijek)**
| Posthumna imena
 | Imena kineskim slovima
 | Dužine vladavine/službe
 | Ime ere/Imena ere
 |
| --- | --- | --- | --- |
| **Prva faza Chouchija (kasni 2. vijek -371)** |
|  | 楊騰 yang2 teng2
 | late 184 - 210
 |  |
|  | 楊駒 yang2 ju1
 | 210 - 230
 |  |
|  | 楊千萬 yang2 qian1wan4
 | 230 - 263
 |  |
|  | 楊飛龍 yang2 fei1long2
 | 263 - 296
 |  |
|  | 楊茂搜 yang2 mao4sou1
 | 296 - 317
 |  |
|  | 楊難敵 yang2 nan2di2
 | 317-334
 |  |
|  | 楊毅 yang2 yi4
 | 334-337
 |  |
|  | 楊初 yang2 chu1
 | 337-355
 |  |
|  | 楊國 yang2 guo2
 | 355-356
 |  |
|  | 楊俊 yang2 jun4
 | 356-360
 |  |
|  | 楊世 yang2 shi4
 | 360-370
 |  |
|  | 楊篡 yang2 cuan4
 | 370-371
 |  |
| **Druga faza Chouchija 385-473** |
| 武王 wu3 wang2
 | 楊定 yang2 ding4
 | 385-394
 |  |
| 惠文王 hui4 wen2 wang2
 | 楊盛 yang2 sheng4
 | 394-425
 |  |
| 孝昭王 xiao4 zhao1 wang2
 | 楊玄 yang2 xuan2
 | 425-429
 |  |
|  | 楊保宗 yang2 bao3zong1
 | 429 and 443
 |  |
|  | 楊難當 yang2 nan2dang1
 | 429-441
 | Jianyi (建義 jian4 yi4) 436-440
 |
|  | 楊保熾 yang2 bao3chi4
 | 442-443
 |  |
|  | 楊文德 yang2 wen2de2
 | 443-454
 |  |
|  | 楊元和 yang2 yuan2he2
 | 455-466
 |  |
|  | 楊僧嗣 yang2 seng1si4
 | 466-473
 |  |
| **Kraljevi Wuxinga 473-506 i 534-555** |
|  | 楊文度 yang2 wen2du4
 | 473-477
 |  |
|  | 楊文弘 yang2 wen2hong2
 | 477-482
 |  |
|  | 楊後起 yang2 hou4qi3
 | 482-486
 |  |
| An Wang (安王 an1 wang2)
 | 楊集始 yang2 ji2shi3
 | 482-503
 |  |
|  | 楊紹先 yang2 shao4xian1
 | 503-506, 534-535
 |  |
|  | 楊智慧 yang2 zhi4hui4
 | 535-545
 |  |
|  | 楊辟邪 yang2 bi4xie2
 | 545-553
 |  |
| *Napomena: Yang Zhi Hui i Yang Bi Xie mogu biti jedna te ista osoba* |
| **Kraljevi Yinpinga 477- sredina 6. vijeka** |
|  | 楊廣香 yang2 guang3xiang1
 | 477-483?
 |  |
|  | 楊炯 yang2 jiong3
 | 483-495
 |  |
|  | 楊崇祖 yang2 chong2zu3
 | 495-before 502
 |  |
|  | 楊孟孫 yang2 meng4sun1
 | before 502-511
 |  |
|  | 楊定 yang2 ding4
 | 511- ?
 |  |

## Povezano

* Di
* Wu Hu
# Zhang Hua

*Ovo je kinesko ime; porodično ime je* Zhang*.*
**Zhang Hua** (pojednostavljeni kineski: 张华; tradicionalni kineski: 張華; pinyin: *Zhāng Huà*) (232–300), kurtoazno ime**Maoxian** (茂先), bio je kineski pjesnik i političar koji je služio na dvoru dinastije Jin.

Bio je sin Zhang Pinga, regionalnog funkcionara države Cao Wei. Od ranih dana je pokazivao talent za poeziju, a pjesme su mu se počele citirati širom zemlje. Privukao je pažnju regenta Sima Zhaoa, koji ga je pozvao na dvor. Tamo je postepeno napredovao u službi, a posebno se istakao kao jedan od rijetkih dvorjana koji je podržavao ratni plan koji će 280. dovesti do pada države Wu i ponovnog ujedinjenja Kine. Međutim, Zhang Hua je uskoro pao u nemilost cara Wua zbog zalaganja da Wuov brat Sima You bude regent njegovom mentalno retardiranom sinu krunskom princu Zhongu. Na dvor se vratio 290. ali se nije snašao u intrigama vezanim uz Rat osam prinčeva te je godine 300. ubijen od Sima Luna.

## Povezano

* Tri kraljevstva
* Ličnosti Tri kraljevstva
* *Zapisi Tri kraljevstva*
* *Romansa Tri kraljevstva*
# Kapetanija Lelang

**Kapetanija** ili **Komandantura Lelang** bila je jedna od nekoliko kineskih kapetanija uspostavljenih na Korejskom poluotoku za vrijeme dinastije Han.

dinastije Han & Lelang AD 2
Nastala je godine 108. pne. kada je car Wu porazio Ugeoa, unuka Wimana, i tako uništio državu Gojoseon. Na njenom mjestu je stvoreno Četiri kapetanije Hana (漢四郡) - Lelang, Lintun, Xuantu i Zhenfan. Knjiga Hana bilježi da se kapetanija sastojala od 25 prefektura s ukupno 62.812 kuća i 406.768 stanovnika.

Nestala je početkom 4. vijeka kada ju je, koristeći metež u Kineskom carstvu, anektirala korejska država Goguryeo.

## Vanjske veze

* Tian Huang Stone (樂浪太守椽王光之印) Arhivirano 2011-05-19 na Wayback Machine-u
# Zapadni Yan

|  |
| --- |
| **Upozorenje**: *Nije specificirana vrijednost za "ime\_genitiv"* |
|

|  |
| --- |
| **燕 Zapadni Yan (西燕)** |
| Carstvo
 |
|

|  |  |  |
| --- | --- | --- |
| ?  | **384–394** |  ? |

 |
| **Glavni grad** | Chang'an (385-386) Zhangzi (386-394)
 |
| **Politička struktura** | Carstvo
 |
| **Car** |
|  - 384
 | Murong Hong
 |
|  - 384-386
 | Murong Chong
 |
|  - 386-394
 | Murong Yong
 |
| **Historija** |  |
|  - Uspostava
 |  |
|  - Murong Chong se proglašava carem
 | 27. januar 385
 |
|  - Osvajanje Chang'ana
 | 385
 |
|  - Napuštanje Chang'ana
 | 386
 |
|  - Naseljavanje u Zhangziju
 | 386
 |
|  - Prestanak
 |  |

 |

**Zapadni Yan** (pojednostavljeni kineski: 西燕; tradicionalni kineski: 西燕; pinyin: *Xīyàn*; 384-394) je bila Xianbei država u sjevernoj Kini iz doba Šesnaest kraljevstava. Godine 384. Murong Hong, nekadašnji princ države Raniji Yan, je nastojao iskoristiti kolaps države Raniji Qin nakon bitke na rijeci Fei te podigao ustanak kako bi od cara Fu Jiāna isposlovao povratak svojih sunarodnjaka u postojbinu na sjeveroistoku Kine kao i puštanje svog brata Murong Weija, posljednjeg cara države Raniji Yan, iz zatočeništva. Snage Zapadnog Yana su uspjele osvojiti velika područja Ranijeg Qina te napustili područje Guanzhonga kako bi otišli na istok, ali su se na kraju naselili u današnjoj provinciji Shanxi. Država Zapadni Yan je bila karakteristična po političkoj nestabilnosti, s obzirom da se na njenom čelu u samo deset godina izmijenilo sedam vladara, od kojih nijedan nije umro prirodnom smrću. Konačno je uništena 394. kada je Murong Chui, car države Kasniji Yan, pokorio njeno područje nastojeći ujediniti sve narode nekadašnjeg Ranijeg Yana.

Neki od vladara države su sebe nazivali carevima dok su drugi koristili titulu *wang* ("kralj" ili "knez").

## Povezano

* Xianbei
* Wu Hu

## Napomene i reference
# Sun Shao (Sun Ceov sin)

*Ne miješati sa Sun Shao (Istočni Wu).*
**Sun Shao** (孫紹) (200-?) je bio sin Sun Cea, kineskog gospodara rata iz doba kraja dinastije Han. Rođen je neposredno iza očeve smrti. Kada je odrastao, služio je kao general svog strica Sun Quana, osnivača države Istočni Wu, i dobio titulu markiza. U *Sanguo Zhi* se spominje kako je imao sina po imenu Sun Feng.

## Reference

* Chen Shou (2002). *San Guo Zhi*. Yue Lu Shu She. ISBN 7-80665-198-5.
# Sun Shao (Istočni Wu)

| Sun Shao
 |
| --- |
| Tradicionalni kineski
 |  孫韶  |
| Pojednostavljeni kineski
 |  孙韶  |
|

| Transliteracije
 |
| --- |

 |

 *Ne treba miješati sa Sun Shao (Sun Ceov sin).*
*Ovo je kinesko ime; porodično ime je* Sun*.*
**Sun Shao**, rođen kao **Yu Shao** (188–241), stilsko ime **Gongli** (公禮), bio je general kineske države Istočni Wu, jednog od Tri kraljevstva. Vjeruje se da je ime "Sun" dobio zahvaljujući svom stricu po imenu Sun He, koji je bio bliski prijatelj Sun Jiana, praosnivača klana koji će vladati državom Wu. Služio je u borbama protiv države Cao Wei s promjenljivim uspjehom. Njegova tri sina su također bili generali.

## Reference

## Vanjske veze

* Portrayal in *Romance of the Three Kingdoms*
# Quan Cong

| Quan Cong
 |
| --- |
| Tradicionalni kineski
 |  全琮  |
| Pojednostavljeni kineski
 |  全琮  |
|

| Transliteracije
 |
| --- |

 |

*Ovo je kinesko ime; porodično ime je* Quan*.*
**Quan Cong** (? -249) bio je general kineske države Istočni Wu, jednog od Tri kraljevstva. Istakao se uspjesima protiv naroda Shanyue na južnim granicama države, a potom pod Lu Xunom sudjelovao u pobjedi nad snagama države Cao Wei u Shitinga 228.

## Povezano

* Popis ličnosti Tri kraljevstva
# 264.

|  |  |
| --- | --- |
| Milenijum:
 | 1. milenijum
 |
| Vjekovi:
 | 2. vijek – **3. vijek** – 4. vijek
 |
| Decenija:
 |  230-e  240-e  250-e  – 260-e –  270-e  280-e  290-e  |
| Godine:
 | 261 262 263 – **264** – 265 266 267
 |

Jiang Wei

Godina **264.** (**CCLXIV**) bila je prijestupna godina koja počinje u petak u julijanskom kalendaru. U svoje vrijeme je bila poznata kao **Godina konzulstva Galijena i Saturnina** (ili, rjeđe, **godina 1017. *Ab urbe condita). Oznaka 264. za ovu godinu se koristi od ranog srednjeg vijeka, kada je kalendarska era Anno Domini u Evropi postala glavnom metodom označavanja godina.

## Događaji

* Jiang Wei, regent bivše države Shu je nastoji obnoviti tako da Zhong Huija, pobjedničkog generala države Cao Wei koji ju je osvojio, nagovori da digne ustanak protiv regenta Sima Zhaoa. Zhong Huijevi vojnici se, međutim, ne pridružuju ustanku te su Zhong Hui, Jiang Wei i njihove porodice pogubljene.
* Sun Hao nasljeđuje Sun Xiua kao vladar države Wu.

## Rođenja

## Smrti

* Deng Ai, general države Wei
* Deng Zhong, general države Wei i sin Deng Aija (r. 230)
* Jiang Wei, general države Kingdom of Shu, posinak Zhuge Lianga (r. 202)
* Liao Hua, general države Shu
* Sima Zhao, general države Wei, sin Sima Yija
* Sun Xiu, car države Wu (r. 235)
* Zhang Bu, general države Wu
* Zhang Yi, general države Shu
* Zhong Hui, general države Wei (r. 225)
# Car Yuan od Jina

| **Jin Yuandi** (晉元帝)
 |
| --- |
| Porodično ime: | Sima (司馬; sī mǎ)
 |
| Osobno ime: | Rui (睿, ruì)
 |
| Hramsko ime: | Zhongzong (中宗, zhōng zōng)
 |
| Posthumno ime: | Yuan (元, yuán), doslovno: "istaknuti"
 |

**Car Yuan od Jina** (晋元帝/晉元帝, pinyin Jìn Yuándì, Wade-Giles Chin Yüan-ti) (276 – 3. januar 323), osobno ime **Sima Rui** (司馬睿), kurtoazno ime **Jingwen** (景文), bio je kineski car iz dinastije Jin odnosno prvi car Istočne dinastije Jin. Za njegove vladavine su sa sjevera Kine postepeno nestali posljednji tragovi carske vlasti koju su zamijenile države Wu Hu nomada, ali se zato ona učvrstila na području južno od rijeke Huai i istočno od Tri klisure, te je krnja država dinastije Jin generacijama bila sigurna od napada sa sjevera.

## Reference

* *Knjiga Jina*, vol. 6.
* *Zizhi Tongjian*, vols. 85, 86, 87, 88, 89, 90, 91.

|  |
| --- |
| Car Yuan od Jina**Kuća SimaRođen/a:** 276  **Umro/la:** 3. januar 323 |
| Kraljevske titule
 |
| Prethodi: **sam sebe** | **Car Kine** 318–323
 | Slijedi: **Car Ming od Jina** |
| Kineska carska porodica
 |
| Prethodi: **Car Min od Jina** | **Princ od Jina** 317–318
 | Slijedi: **sam sebe** |

{{Lifetime|276|323|Yuan, Car od Jina]]
# Sima Wei

**Sima Wei** (司馬瑋) (271–291), kurtoazno ime **Yandu** (彥度), formalno **Princ Yin od Chua** (楚隱王), bio je kineski princ iz dinastije Jin, poznat kao drugi od osam prinčeva po kojima je nazvan Rat osam prinčeva.

Bio je peti sin osnivača dinastije, cara Wua, a majka mu je bila konkubina, Gospa Shen. Otac mu je pred svoju smrt godine 289. dao komandu nad trupama u provinciji Jing (današnji Henan i Hebei). Nakon Wuove smrti je carem postao Sima Weijev retardirani brat Hui, ali su stvarnu vlast držali carica majka Yang i njen brat, regent Yang Jun. Duboko nezadovoljstvo naroda novom vlašću je nastojala iskoristiti Huijeva supruga carica Jia Nanfeng, koja je sa Sima Weijem sklopila zavjeru i organizirala puč kojim su 291. Sima Weijeve trupe svrgnule Yang Juna, a potom masakrirale njegov klan. Novim regentima su proglašeni Sima Liang i Wei Guan. Međutim, samo nakon nekoliko mjeseci je, po caričinom nalogu, i njih likvidirao Sima Wei. Kada je zaključila da Sima Wei predstavlja opasnost i za nju, dala ga je likvidirati pod optužbom da je pogubljenja naredio na svoju ruku.
# Sima Liang

**Sima Liang** (司馬亮) (? -291), kurtoazno ime **Ziyi** (子翼), formalno **Princ Wencheng od Ru'nana** (汝南文成王), je bio kineski princ iz dinastije Jin i kratkotrajni regent za vladavine cara Huija. Tradicionalno se navodi kao prvi od osam prinčeva vezanih uz Rat osam prinčeva.

Sima Liang je bio peti sin praosnivača dinastije Sima Yija i njegove konkubine Gospe Fu. Za vrijeme države Cao Wei i regentstva njegove starije braće Sima Shija i Sima Zhaoa je bio srednje rangirani službenik. Napredovati je počeo nakon što je Sima Yan preuzeo carsko prijestolje i proglasio novu dinastiju Jin. Istakao se kao vrijedan i sposoban službenik, te ga je Wu 277. pozvao u Luoyang da služi kao njegov osobni savjetnik. Kada se Wu 289. razbolio, odlučio je regentstvo za svog mentalnog retardiranog sina Sima Zhonga (budući car Hui) zajednički povjeriti Sima Liangu i Yang Junu. Yang Jun je međutim nakon careve smrti krivotvorio oporuku i temeljem nje sam preuzeo regenstvo. Brzo je stekao ogromnu nepopularnost te su Sima Liangu mnogi predlagali da poduzme državni udar, što je on stalno odbijao.

U proljeće 291. mu je isto predložila carica Jia Nanfeng; Sima Liang je odbio, ali je Jia pronašla saveznika u princu Sima Weiju, koji je svrgnuo i likvidirao Yang Juna. Za nove regente su zajednički proglašeni Sima Liang i Wei Guan. U ljeto iste godine se Jia okrenula i protiv njih, te organizirala još jedan dvorski udar - oba regenta su uhapšeni i pogubljeni. Poslije je carica tvrdila da je Sima Wei djelovao na svoju ruku te iskoristila kao izgovor za njegovu likvidaciju.